b'\n_START_ARTICLE_\nVogue\n_START_PARAGRAPH_\nVogue je ameri\xc4\x8dki modni mjese\xc4\x8dnik, najpoznatiji, najcjenjeniji i najutjecajniji modni \xc4\x8dasopis na svijetu. Zbog svoje se prepoznatljivosti i utjecaja na modnu industriju naziva "modnom Biblijom"._NEWLINE_Prvo me\xc4\x91unarodno izdanje \xc4\x8dasopisa za podru\xc4\x8dje Ujedinjenog Kraljevstva (British Vogue) pokrenuto je 1916. godine, dok se talijansko izdanje \xc4\x8dasopisa (Vogue Italia) smatra najboljim modnim \xc4\x8dasopisom na svijetu. Danas postoje 24 me\xc4\x91unarodna izdanja. \xc4\x8casopis tiska izdava\xc4\x8dka ku\xc4\x87a Cond\xc3\xa9 Nast. Ameri\xc4\x8dko izdanje izlazi u nakladi od 1,2 milijuna primjeraka._NEWLINE_Pojavljivanje na naslovnici \xc4\x8dasopisa predstavlja najve\xc4\x87e postignu\xc4\x87e za model u svijetu modne industrije, a ure\xc4\x91ivanje \xc4\x8dasopisa najve\xc4\x87i doseg u modnom novinarstvu.'